b"\n_START_ARTICLE_\nHayley Williams\n_START_SECTION_\nBiografi\n_START_PARAGRAPH_\nI 2002, i en alder av 13 \xc3\xa5r, flyttet Williams fra hjembyen sin Meridian i Mississippi, til Franklin, Tennessee, der hun m\xc3\xb8tte bandmedlemmene Josh og Zac Farro p\xc3\xa5 skolen. Rett etter at hun ankom, begynte hun \xc3\xa5 ta sangtimer hos Brett Manning. Mens hun fortsatt gikk p\xc3\xa5 skolen, pr\xc3\xb8vde hun seg som vokalist i et lokalt cover/band som het The Factory, hvor hun m\xc3\xb8tte Jeremy Davis. Etter at The Factory ble oppl\xc3\xb8st, begynte Hayley og Jeremy og skrive sanger sammen med Farro-br\xc3\xb8drene og dannet Paramore. I 2005 signerte de kontrakt med plateselskapet Fueled by Ramen._NEWLINE_Williams har sunget gjestevokal p\xc3\xa5 sangene \xc2\xabThen Came to Kill\xc2\xbb av The Chariot, \xc2\xabKeep Dreaming Upside Down\xc2\xbb av October Fall, \xc2\xabTangled Up\xc2\xbb av New Found Glory, \xc2\xabThe Church Channel\xc2\xbb av Say Anything og \xc2\xabThe Few That Remain\xc2\xbb av Set Your Goals og har dukket opp i musikkvideoen for \xc2\xabKiss Me\xc2\xbb av New Found Glory. Hun har ogs\xc3\xa5 sunget topplistesangen Airplanes sammen med R&B- og hiphopartisten B.O.B. I 2007 kom hun p\xc3\xa5 andreplass i kategorien \xc2\xabSexiest Female\xc2\xbb av Kerrang! Reader's Poll. F\xc3\xb8rsteplassen ble gitt til Amy Lee i Evanescence. Et \xc3\xa5r senere, i 2008, vant hun f\xc3\xb8rsteplassen for \xc2\xabSexiest Female\xc2\xbb i den samme avstemningen. Hun er ogs\xc3\xa5 \xc3\xa5 se i Guitar Hero World Tour, der de lagde en figur som s\xc3\xa5 ut som henne.\n_START_SECTION_\nParamore\n_START_PARAGRAPH_\nParamore ble dannet i Franklin, Tennessee i 2004, med Hayley Williams som hovedvokalist og keyboardist, Josh Farro p\xc3\xa5 gitar, Jeremy Davis p\xc3\xa5 bassgitar og Zac Farro p\xc3\xa5 trommer. De andre medlemmene av hva som snart kom til \xc3\xa5 bli Paramore var skeptiske til \xc3\xa5 ha Williams som kvinnelig vokalist, men siden de var veldig gode venner, begynte hun \xc3\xa5 skrive sanger til dem, og til slutt ble hun medlem. Bandet har gitt ut tre album; All We Know Is Falling, Riot! og Brand New Eyes. De har ogs\xc3\xa5 gitt ut to konsertalbum.\n_START_SECTION_\nPersonlig liv\n_START_PARAGRAPH_\nHayley Willams var god venn med familien Cyrus da hun vokste opp. De er fortsatt gode venner. I et intervju med MTV, forsvarte hun Cyrus's datter, Miley. Hun er forlovet med gitaristen Chad Gilbert, fra bandet New Found Glory."